gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3801, del 26-07-2000 (2000/5707)

Informació pública de la cancel·lació de fiança definitiva dipositada per raó de l'execució de l'obra denominada urbanització de la unitat d'execució industrial C.
-------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/5707


Organisme emissor
:   Ajuntament d'Alaquàs

Tipus de document
:   Anunci

Informació pública de la cancel·lació de fiança definitiva dipositada per raó de l'execució de l'obra denominada urbanització de la unitat d'execució industrial C. [2000/X5707]
  
Iniciat l'expedient de cancel·lació de fiança definitiva de l'obra denominada urbanització de la unitat d'execució industrial C, realitzades per l'empresa Agromán Empresa Constructora, SA, s'escau l'alliberament de l'aval bancari dipositat, per import de 8.959.254 pessetes, que responia de l'execució de l'obra esmentada.
  
Cosa que fem pública per tal que, durant el termini de 15 dies naturals, comptador a partir de l'endemà de la inserció d'aquest anunci, puguen presentar reclamacions els qui consideren que hi tenen cap dret exigible a l'adjudicatari per raó de l'obra realitzada.
Diari Oficial de la Generalitat Valenciana


Sumari del DOGV 3818, del 21-08-2000 (2000/6774)

Informació pública del projecte d'obres ordinàries d'urbanització de l'avinguda d'Aragó, entre els carrers d'Amadeu de Saboia i en Projecte.
--------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6774


Organisme emissor
:   Ajuntament de València

Tipus de document
:   Anunci

Informació pública del projecte d'obres ordinàries d'urbanització de l'avinguda d'Aragó, entre els carrers d'Amadeu de Saboia i en Projecte. [2000/F6774]
  
La Comissió de Govern, en la sessió ordinària del dia 23 de juny de 2000, va acordar:
  
Vista la moció del regidor delegat de l'Àrea d'Urbanisme, els informes del Servei d'Obres d'Infraestructura, la Intervenció de Fons i el Servei de Contractació, s'acorda:
  
Primer
  
Aprovar el projecte d'obres ordinàries d'urbanització de l'avinguda d'Aragó, entre els carrers d'Amadeu de Saboia i en Projecte, i encarregar-ne l'execució a Dragados Construcciones P.O., SA, codi d'identificació fiscal número L58361047, titular de la contracta global d'obres d'urbanització, per la quantitat de 86.506.675 pessetes, IVA inclòs.
  
Segon
  
Les despeses es pagaran amb càrrec a la partida JB350 4323 60367, Ítem 2000/069010, tot això segons la proposta 2000/04564.
  
Tercer
  
Condicionar l'execució del projecte a allò que acorde la corporació sobre la imposició o no de contribucions especials.
  
Quart
  
Publicar aquest projecte en el Diari Oficial de la Generalitat Valenciana, de conformitat amb el que s'estableix en els articles 34, 53 i 59 de la Llei Reguladora de l'Activitat Urbanística de la Generalitat Valenciana.
  
Contra l'acte anteriorment transcrit, que és definitiu en la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de València, dins del termini de dos mesos comptats des de l'endemà de la recepció d'aquesta notificació.
  
Tot això sense perjudici que es puga interposar qualsevol altre recurs o acció que s'estime procedent.
  
Cosa que comunique als efectes oportuns.
Diari Oficial de la Generalitat Valenciana


Sumari del DOGV 3793, del 14-07-2000 (2000/5620)

RESOLUCIÓ de 4 de juliol de 2000, de la Universitat d'Alacant, per la qual es fa pública la composició d'una Comissió jutjadora d'un concurs docent.
----------------------------------------------------------------------------------------------------------------------------------------------------

### Dades del document

Número de DOGV
:   3793

Data del DOGV
:   14-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5620


Organisme emissor
:   Universitat d'Alacant

Tipus de document
:   Resolució

RESOLUCIÓ de 4 de juliol de 2000, de la Universitat d'Alacant, per la qual es fa pública la composició d'una Comissió jutjadora d'un concurs docent. [2000/X5620]
  
En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designat el president i vocal secretari per aquesta Universitat, i fet el sorteig establert en l'article 6.6 de l'esmentat Reial Decret 1.888/1984, aquest Rectorat fa pública la composició de la comissió que ha de resoldre el concurs per a la provisió d'una plaça de Professorat, convocat per Resolució d'aquesta Universitat de 4 de febrer de 2000 (BOE de 1 de març de 2000), i que es relaciona en l'annex d'aquesta resolució.
  
Aquesta comissió haurà de constituir-se en un termini no superior a quatre mesos comptadors des de la publicació d'aquesta resolució en el Boletín Oficial del Estado.
  
Contra aquesta resolució els interessats podran presentar reclamació davant el rector en el termini de quinze dies hàbils a partir de l'endemà de la publicació.
  
Alacant, 4 de juliol de 2000.- El rector, en funcions: Salvador Ordóñez Delgado.
  
Annex I
  
Comissió núm. 822
  
Resolució de 4 de febrer de 2000 (BOE d'1 de març)
  
Cos a què pertany la plaça: catedràtics d'escola universitària (DF02125)
  
Àrea de coneixement a què pertany: Sociologia
  
Comissió titular
  
President: José María Tortosa Blasco, catedràtic d'universitat de la Universitat d'Alacant
  
Secretari: Jorge Hurtado Jordá, catedràtic d'escola universitària de la Universitat d'Alacant
  
Vocal: Carlos Vicente Moya Valgañón, catedràtic d'universitat de la Universitat Nacional d'Educació a Distància
  
Vocal: Honorio Martín Izquierdo, catedràtic d'escola universitària de la Universitat de Valladolid
  
Vocal: Atilano Soto Rábanos, catedràtic d'escola universitària de la Universitat de Valladolid
  
Comissió suplent
  
President: Josep Picó López, catedràtic d'universitat de la Universitat de València
  
Secretari: José Pérez Adán, catedràtic d'escola universitària de la Universitat de València
  
Vocal: Jesús Arpal Poblador, catedràtic d'universitat de la Universitat del País Basc
  
Vocal: Salvador Carrasco Calvo, catedràtic d'escola universitària de la Universitat de Barcelona
Diari Oficial de la Generalitat Valenciana


Sumari del DOGV 3791, del 12-07-2000 (2000/5517)

Expedient número A-SADJ-0054/99. Notificació a les persones interessades en la Resolució del gerent de l'Institut Valencià d'Habitatge, SA d'expedient d'adjudicació d'habitatge de protecció oficial de promoció pública.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3791

Data del DOGV
:   12-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5517


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-SADJ-0054/99. Notificació a les persones interessades en la Resolució del gerent de l'Institut Valencià d'Habitatge, SA d'expedient d'adjudicació d'habitatge de protecció oficial de promoció pública. [2000/M5517]
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a l'interessat que s'ha dictat la següent:
  
Resolució del gerent de l'Institut Valencià d'Habitatge, SA, de data 13 de juliol de 1999, d'adjudicació d'habitatge de protecció oficial de promoció pública.
  
Els punts de la carta d'adjudicació són:
  
1. Expedient : A-SADJ-0054/99
  
2. Dades de l'adjudicatari
  
- Nom: Jesús
  
- Cognoms: Martínez Chazarra
  
- DNI: 97368995-E
  
3. Dades de identificació de l'immoble
  
- Codi de l'habitatge: 03/0850/0054
  
- Adreça: carrer de Rafal, número 1, baix, porta 4
  
- Superficie útil: 68,59 m2
  
- Localitat: Torrevieja
  
- Província: Alacant
  
4. Règim d'adjudicació: compravenda
  
- Preu provisional: 3.179.349 PTA
  
- Total entrega inicial: 158.967 PTA
  
- Quota provisional: 11.830 PTA
  
- Forma de pagament: domiciliació bancària o entitat de crèdit
  
5. Efectes de l'adjudicació
  
L'adjudicació equival a promesa de venda.
  
6. Requeriment
  
Es requereix a l'interessat perquè en un termini de 30 dies, comptadors des de l'endemà de la recepció de la present publicació, efectue en qualsevol oficina de la Caja de Ahorros del Mediterráneo, l'ingrés de 158.967 pessetes (total entrega inicial) i formalitze obertura de compte bancari o llibreta d'estalvis per a la domiciliació del pagament de les quotes d'amortització.
  
7. Advertència
  
Se li adverteix expressament que de no efectuar l'interessat l'esmentat ingrés, s'entendrà que renuncia a l'habitatge adjudicat, quedant sense efectes la promesa de venda (article 12, in fine, del Decret 26/1989, de 27 de febrer, del Consell de la Generalitat Valenciana).
Diari Oficial de la Generalitat Valenciana


Sumari del DOGV 3832, del 08-09-2000 (2000/7254)

Correcció d'errades de la convocatòria per a la provisió en propietat, mitjançant concurs oposició, d'una plaça d'agent de la policia local, escala bàsica.
-----------------------------------------------------------------------------------------------------------------------------------------------------------

### Dades del document

Número de DOGV
:   3832

Data del DOGV
:   08-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7254


Data del document
:   01-09-2000

Organisme emissor
:   Ajuntament de la Font de la Figuera

Tipus de document
:   Correcció d'errades

Correcció d'errades

 Descriptors 

:   * Font de la Figuera, la
    * administració local
    * concurs administratiu
    * policia

Correcció d'errades de la convocatòria per a la provisió en propietat, mitjançant concurs oposició, d'una plaça d'agent de la policia local, escala bàsica. [2000/Q7254]
  
En el Diari Oficial de la Generalitat Valenciana número 3.817, de 18 d'agost de 2000, pàgina 15.545, en la convocatòria per a la provisió en propietat, mitjançant concurs oposició, d'una plaça d'agent de la policia local, escala bàsica, paràgraf segon:
  
On diu:
  
«El termini de presentació d'instàncies serà de 20 dies naturals, comptadors des de l'endemà de la publicació d'aquest anunci».
  
Ha de dir:
  
«El termini de presentació d'instàncies serà de 20 dies hàbils, comptadors des de l'endemà de la publicació d'aquest anunci».
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 3741, del 03-05-2000 (2000/2920)

Ressenya de la Resolució de la Comissió Territorial d'Urbanisme, de 21 de desembre de 1999, expedient 1999.0308. Homologació global normes subsidiàries de Rafelbunyol.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2920


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Rafelbunyol
    * pla d'urbanisme

Ressenya de la Resolució de la Comissió Territorial d'Urbanisme, de 21 de desembre de 1999, expedient 1999.0308. Homologació global normes subsidiàries de Rafelbunyol. [2000/X2920]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme, de 21 de desembre de 1999, la qual va ser publicada juntament amb les normes urbanístiques aprovades en el Butlletí Oficial de la Província de València número 37, de 14 de febrer de 2000.
  
Exp. 1999.0308. Homologació global normes subsidiàries de Rafelbunyol.
  
Contra aquesta resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació del present anunci. Tot això sense perjudici d'interposar qualsevol altre recurs que es considere oportú.
  
València, 8 de març de 2000.- El secretari de la Comissió Territorial d'Urbanisme de València: José Manuel Palau Navarro.
Diari Oficial de la Generalitat Valenciana


Sumari del DOGV 3841, del 21-09-2000 (2000/7610)

Correcció d'errades de la convocatòria pública per a cobrir en propietat tres places de tècnic d'administració general per torn lliure.
---------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7610


Data del document
:   11-09-2000

Organisme emissor
:   Ajuntament de Dénia

Tipus de document
:   Correcció d'errades

Correcció d'errades

 Descriptors 

:   * Dénia
    * professió administrativa
    * concurs administratiu
    * administració local

Correcció d'errades de la convocatòria pública per a cobrir en propietat tres places de tècnic d'administració general per torn lliure. [2000/M7610]
  
En compliment d'allò establit en la base quarta de les bases genèriques que regeixen en la convocatòria pública per a cobrir en propietat tres places de tècnic d'administració general per torn lliure i havent advertit una errada en les bases específiques on s'omet la quantitat de drets d'examen a que han de pagar els aspirants i tenint en compte el contingut del Decret de l'Alcaldia Presidència d'11 de setembre d'enguany, es procedeix a rectificar la base tercera de las bases específiques per a la selecció de tres places de tècnic d'administració general quedant redactada de la següent forma:
  
Tercera. Requisits especials del candidats
  
Per a ser admesos a la realització de les proves selectives, els aspirants, a més dels requisits que s'estableixen en les bases genèriques, hauran de complir el següent:
  
- Trobar-se en possessió d'algun dels títols universitaris corresponents: llicenciat en Dret, llicenciat en Ciències Econòmiques o Empresarials, llicenciat en Ciències Polítiques, Intendent o Actuari Mercantil.
  
Igualment els aspirants hauran de pagar, mitjançant el procediment assenyalat en les bases genèriques, en concepte de drets d'examen, la quantitat de 4.500 pessetes, quedant exclòs del pagament d'aquestes taxes el personal al servei de l'Ajuntament de Dénia.
Diari Oficial de la Generalitat Valenciana


Sumari del DOGV 3672, del 24-01-2000 (2000/73)

Informació pública del projecte d'urbanització espai lliure El Salvador.
------------------------------------------------------------------------

### Dades del document

Número de DOGV
:   3672

Data del DOGV
:   24-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/73


Organisme emissor
:   Ajuntament d'Ontinyent

Tipus de document
:   Anunci

Informació pública del projecte d'urbanització espai lliure El Salvador. [2000/M73]
  
El Ple de l'Ajuntament d'Ontinyent, en sessió extraordinària celebrada el dia 29 de novembre de 1999, va acordar aprovar i sotmetre a exposició pública el projecte d'urbanització espai lliure El Salvador, i considerar-lo definitivament aprovat si durant el termini d'exposició pública no es presenten al·legacions.
  
Atés açò, el projecte esmentat s'exposa al públic en el Diari Oficial de la Generalitat Valenciana i als taulers d'anuncis d'aquest ajuntament, durant el termini de 20 dies, comptadors des de la publicació d'aquest edicte en el Butlletí Oficial de la Província de València.
Diari Oficial de la Generalitat Valenciana


Sumari del DOGV 3855, del 10-10-2000 (2000/7860)

Informació pública del projecte d'urbanització de la unitat d'execució Pou d'Avall-1.
-------------------------------------------------------------------------------------

### Dades del document

Número de DOGV
:   3855

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7860


Organisme emissor
:   Ajuntament de Benissa

Tipus de document
:   Anunci

Informació pública del projecte d'urbanització de la unitat d'execució Pou d'Avall-1. [2000/M7860]
  
Aquesta alcaldia presidència, per la Resolució de data 11 de setembre de 2000, ha resolt:
  
Primer
  
Sotmetre al tràmit d'informació pública el projecte d'urbanització de la unitat d'execució Pou d'Avall-1, presentat per l'Agrupació d'Interés Urbanístic Pou d'Avall, pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, després de remetre els avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'aquest termini qualssevol altres formes de publicitat que pogueren donar-se a aquest.
  
Segon
  
L'expedient estarà de manifest i podrà consultar-se a les oficines tècniques municipals de l'Ajuntament de Benissa, en dies i hores hàbils, i podran presentar-s'hi les al·legacions o els suggeriments que s'estimen convenients.
  
Tercer
  
Remetre avís amb el contingut de l'edicte al domicili fiscal dels qui consten en el cadastre com a titulars de drets afectats per l'actuació proposta.
  
Quart
  
Notificar aquesta resolució a l'Agrupació d'Interés Urbanístic Pou d'Avall.
  
Cosa que es publica en compliment del que disposen els articles 46 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3840, del 20-09-2000 (2000/7295)

Expedient número 69/1998. Notificació i citació a termini.
----------------------------------------------------------

### Dades del document

Número de DOGV
:   3840

Data del DOGV
:   20-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7295


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 69/1998. Notificació i citació a termini. [2000/Q7295]
  
Davant la impossibilitat de notificar de manera personal i directa el tràmit d'audiència a la persona interessada en l'expedient número 69/1998, sobre declaració d'arrendament històric valencià, a la senyora Concepción Ros Carbonell i, en compliment del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'escau la publicació d'aquest anunci.
  
Expedient: 69/1998.
  
Titulars: Cristóbal Rubio Esteve.
  
Darrers propietaris coneguts: Concepción Ros Carbonell, Vicenta Luisa Ros Carbonell i l'entitat Gestión Estudio y Asesoramiento Santa Engracia SA. Vicenta Carbonell Chordá és usufructuària vitalícia.
  
L'expedient fa referència a una finca de quatre fanecades i un quartó de terra horta situades a Alboraya, partida de Massamarda, que s'identifiquen com la parcel·la 113, del polígon 4, del cadastre d'aquest terme municipal.
  
L'expedient es troba a les dependències d'aquesta direcció general (Conselleria d'Agricultura, Pesca i Alimentació, carrer d'Amadeu de Saboia, número 2, planta tercera) instruït com cal, per la qual cosa es concedeix un termini de 15 dies, en virtut del que s'estableix en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè la senyora Concepción Ros Carbonell examine l'expedient i formule les al·legacions o presente els documents que estime pertinents per a la defensa del seu dret.
  
El termini començarà a contar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3727, del 10-04-2000 (2000/2189)

Rotlle d'apel·lació número 635/1999. Cèdula de notificació.
-----------------------------------------------------------

### Dades del document

Número de DOGV
:   3727

Data del DOGV
:   10-04-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/2189


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 635/1999. Cèdula de notificació. [2000/A2189]
  
La Secció Sisena de l'Audiència Provincial de València ha dictat, en el rotlle d'apel·lació número 635/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
- Presidenta: Ana Pérez Tórtola.
  
- Magistrades:
  
· Purificación Martorell Zulueta.
  
· Carolina del Carmen Castillo Martínez.
  
València, 6 de març de 2000
  
La Secció Sisena d'aquesta Audiència Provincial, integrada pels magistrats anotats al marge, i sent-ne ponent Purificación Martorell Zulueta, ha vist aquest recurs d'apel·lació contra la sentència de 29 d'abril de 1999, actuacions de judici declaratiu de menor quantia tramitades pel Jutjat de Primera Instància número 3 de Sueca (València).
  
Hi ha sigut part en el recurs, com a apel·lant Comunitat de Propietaris de l'Edificio Van Dick, representada per la procuradora dels tribunals Amparo Sancho Poyatos, sota la direcció lletrada del senyor Blas Prosper Lorente, i com a part apel·lada la senyora María Pilar Martí Sapiña i el senyor Jesús Solera Ibiza, representats per la procuradora dels tribunals Eva María Leonor Rovira, sota la direcció lletrada del senyor Antonio Domingo Cuso, i Cullera 2000, SA, en rebel·lia.
  
Decisió
  
Atenent el que exposa la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol,
  
Decideix
  
1. Desestimar el recurs d'apel·lació formulat per la Comunitat de Propietaris de l'Edifici Van Dick contra la sentència de 29 d'abril de 1999, que es confirma íntegrament.
  
2. Imposar les costes de l'alçada a la part apel·lant.
  
Quan pertoque, torneu les actuacions originals al jutjat de procedència, amb el certificat d'aquesta sentència, perquè s'execute i es complisca.
  
Aquesta és la nostra sentència, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Cullera, 2000, SA.